CELEX: 62018TN0687
Language: bg
Date: 2018-11-20 00:00:00
Title: Дело T-687/18: Жалба, подадена на 20 ноември 2018 г. — Pilatus Bank/ЕЦБ

21.1.2019   
            
            
               BG
            
            
               Официален вестник на Европейския съюз
            
            
               C 25/59
            
         
      Жалба, подадена на 20 ноември 2018 г. — Pilatus Bank/ЕЦБ
      (Дело T-687/18)
      (2019/C 25/76)
      Език на производството: английски
      
         Страни
      
      
         Жалбоподател: Pilatus Bank plc (Ta'Xbiex, Малта) (представители: O. Behrends, M. Kirchner и L. Feddern, lawyers)
      
         Ответник: Европейска централна банка
      
         Искания на жалбоподателя
      
      Жалбоподателят иска от Общия съд:
      
                  —
               
               
                  да отмени решението на ЕЦБ от 10 септември 2018 г., според което всички съобщения от Pilatus Bank plc до ЕЦБ трябва да се изпращат чрез „Компетентното лице“ или да съдържат в приложение одобрението на „Компетентното лице“,
               
            
                  —
               
               
                  да осъди ответника да заплати всички съдебни разноски.
               
            
         Основания и основни доводи
      
      В подкрепа на жалбата си жалбоподателят излага девет основания.
      
                  1.
               
               
                  Първото основание е изведено от липсата на каквото и да е правно основание в националното или европейското право за решението на ЕЦБ.
               
            
                  2.
               
               
                  Второто основание е изведено от нарушаване от страна на ЕЦБ на материалните и процесуалните права на жалбоподателя по Регламента за единния надзорен механизъм, Хартата на основните права на Европейския съюз и върховенството на правото, по-конкретно правото на достъп до преписката, правото да се ползват правни средства за защита, правото на представителство от външен съветник и правото на поверителност на комуникациите със съветника.
               
            
                  3.
               
               
                  Третото основание е изведено от нарушаване от ЕЦБ на правото на жалбоподателя на ефективно правно средство за защита.
               
            
                  4.
               
               
                  Четвъртото основание е изведено от нарушаване от ЕЦБ на принципите на оправданите правни очаквания и на правна сигурност.
               
            
                  5.
               
               
                  Петото основание е изведено от нарушаване от ЕЦБ на принципа на пропорционалност.
               
            
                  6.
               
               
                  Шестото основание е изведено от допусната от ЕЦБ злоупотреба с власт.
               
            
                  7.
               
               
                  Седмото основание е изведено от нарушаване от ЕЦБ на изискването за надлежно мотивиране на решенията.
               
            
                  8.
               
               
                  Осмото основание е изведено от нарушаване от ЕЦБ на правото на жалбоподателя да бъде изслушан.
               
            
                  9.
               
               
                  Деветото основание е изведено от нарушаване от ЕЦБ на принципа на nemo auditur.